Premjijiet Nazzjonali għal Appoġġ lill-Intrapriża DEFINIZZJONI U L-ĦSIEB Premju li jirrikonoxxi l-eċċellenza fl-intraprenditorija Premjijiet Nazzjonali għal Appoġġ lill-Intrapriża, imnidija mis-Segretarjat Parlamentari għal Negozji Żgħar u Artijiet fi ħdan il-Ministeru tal- Finanzi, l-Ekonomija u Investiment u mis-Segretarjat Parlamentari għall- Konsumatur, Kompetizzjoni Ġusta, Kunsilli Lokali u Djalogu Pubbliku fi ħdan l-Uffiċju tal-Prim Ministru, jirrikonoxxu u jippremjaw inizjattivi li jappoġġjaw lill-intraprenditorija. Minbarra hekk, din l-inizjattiva' għandha sservi wkoll sabiex tħeġġeġ lill-entitajiet jibdew jaħsbu fi proġetti speċifiċi li jilħqu l-għanijiet ta' dawn l-istess premjijiet. Dawn il-premjijiet mhumiex biss kompetizzjoni iżda għandhom ukoll l-għan li jqajmu l-għarfien dwar l-intrapriża. Din il-kompetizzjoni twassal ukoll biex dawk li jkunu applikaw, indipendentement jekk ikunux fost ir-rebbieħa tal-fażi nazzjonali tal- kompetizzjoni jew le, ser ikunu eliġibbli għal nominazzjoni biex jikkompetu fil-Premjijiet Ewropej għall-Intrapriża. Kull sena, rebbieħa tal-premjijiet mill-Ewropa kollha huma identifikati u jservu ta' ispirazzjoni għall- oħrajn. L-ambitu ġeografiku tal-kompetizzjoni fuq livell Ewropew jifrex fuq is-27 Stat Membru tal-Unjoni Ewropea kif ukoll fuq in-Norveġja, s-Serbja u t-Turkija. L-Għanijiet Biex ikunu identifikati u jkunu rikonoxxuti attivitajiet u inizjattivi ta' suċċess li saru biex tinxtered l-intrapriża u l- intraprenditorija 2. Biex ikunu promulgati u jinqasmu eżempji tal-aħjar politika u prattiċi ta' intraprenditorija 3. Biex tinħoloq kuxjenza akbar dwar is-sehem li għandhom l- intraprendituri fis-soċjetà 4. Biex jitħeġġu u jkunu ispirati intraprendituri potenzjali 5. Biex jiġu inkoraġġiti proġetti jew inizjattivi ġodda favur l- intraprenditorija L-importanza tal-intraprenditorija Il-politika favur l-intraprenditorija tingħaqad mill-qrib mal-bżonnijet tal- intrapriżi żgħar u ta' daqs medju (SMEs), parti vitali tal-ekonomija Ewropea li tgħodd għal aktar minn 99% tan-negozji Ewropej. Is-settur tal- SMEs jikkontribwixxi lejn l-innovazzjoni, hu sors ta' kompetizzjoni, jipprovdi l-flessibilità fis-suq tax-xogħol, u l-aktar kruċjali, huwa riżors għall-ħolqien ta' impjiegi. Il-gvern għalhekk ser jippremja l-inizjattivi lokali li qed jiffaċilitaw in- negozju b'mod partikolari billi jirrikonoxxi l-importanza ta' l- intraprenditorija. Ir-rebbieħa ta' dawn il-premjijiet Ser ikun hemm żewġ sezzjonijiet distinti fil-kompetizzjoni. Waħda ser tilqa' applikazzjonijiet mill-Kunsilli Lokali u oħra li tkun miftuħa għal awtoritajiet pubbliċi, organizzazzjonijiet nazzjonali, sħubiji pubbliċi- privati, programmi edukattivi u organizzazzjonijiet tan-negozju. Inizjattivi nazzjonali huma aċċettati wkoll fil-kategoriji ta' "Promozzjoni tal-Intraprenditorija" u ta' "Appoġġ għall-Internazzjonalizzazzjoni tan- Negozju" Applikazzjonijiet miż-żewġ sezzjonijiet jintlaqgħu għal proġetti li jkunu inbdew' jew tlestew fl-aħħar sentejn li għaddew (fil-każ ta' din il- kompetizzjoni ikunu 2010 u 2011). Ir-rebbieħa taż-żewġ sezzjonijiet jistgħu jikkwalifikaw għal premju li jlaħħaq sa tletin elf ewro (€30,000) kull wieħed. Sittin fil-mija (60%) ta' dan il-premju (ekwivalenti għal €18,000) ser jingħata immedjatament meta jitħabbru r-rebbieħa filwaqt li l-erbgħin fil-mija (40%) l-oħra (ekwivalenti għal €12,000) jingħataw fix-xhur ta' wara skont il-progress tal-implimentazzjoni tal-proġett ippjanat u imħabbar fl-applikazzjoni. Min jiġi fit-tieni post taż-żewġ sezzjonijiet jikkwalifika għal premju li jlaħħaq sa għoxrin elf ewro (€20,000). F'dan il-każ ukoll, sittin fil-mija (60%) ta' dan il-premju (ekwivalenti għal €12,000) ser jingħata immedjatament meta jitħabbru r-rebbieħa filwaqt li l-erbgħin fil-mija (40%) l-oħra (ekwivalenti għal €8,000) jingħataw fix-xhur ta' wara skont il- progress tal-implimentazzjoni tal-proġett ippjanat u imħabbar fl- applikazzjoni. Fil-każ tas-sezzjoni miftuħa għall-Kunsilli Lokali ser ikun hemm ukoll massimu ta' sitt premjijiet ta' konsolazzjoni ta' ħamest elef ewro 'l wieħed (€5,000). L-applikazzjonijiet kollha li jiġu sottomessi fiż-żewġ sezzjonijiet, indipendentement jekk ikunux fost ir-rebbieħa tal-fażi nazzjonali tal- kompetizzjoni jew le, ser ikunu eliġibbli għal nominazzjoni biex jikkompetu fil-Premjijiet Ewropej għall-Intrapriża. Dawk li finalment jiġu innominati (massimu ta' tnejn f'żewġ kategoriji differenti) ikunu qed jaqblu u jaċċettaw li jirrapreżentaw lil Malta f'dan il-premju prestiġġjuż fuq livell Ewropew. METODOLOĠIJA L-udjenza fil-mira Il-kompetizzjoni hija miftuħa għal kunsilli lokali, awtoritajiet pubbliċi, organizzazzjonijiet nazzjonali, sħubiji pubbliċi-privati, programmi edukattivi u organizzazzjonijiet tan-negozju. Inizjattivi nazzjonali huma aċċettati wkoll fil-kategoriji ta' "Promozzjoni tal-Intraprenditorija" u ta' "Appoġġ għall-Internazzjonalizzazzjoni tan-Negozju" Kategoriji Hemm ħames kategoriji ta' premijiet u kull wieħed jirrikonoxxi l- inizjattivi lokali u nazzjonali li b'suċċess qed imexxu 'l quddiem il- prestazzjoni tal-intrapriża tagħhom: Promozzjoni tal-Intraprenditorija: dan jirrikonoxxi azzjonijiet u inizjattivi fuq livell nazzjonali, reġjonali jew lokali li jippromwovu mentalità intraprenditorjali speċjalment fost iż-żgħażagħ u n-nisa. Eżempji: Avvenimenti u kampanji li jippromwovu x-xbiha tal- intraprenditorjat u l-intraprendituri u kultura li tinkoraġġixxi l- kreattività, l-innovazzjoni u l-aċċettazzjoni tar-riskji. Investiment fil-Ħiliet: dan jirrikonoxxi inizjattivi fuq livell reġjonali jew lokali sabiex jitjiebu l-ħiliet intraprenditorjali, vokazzjonali, tekniċi u maniġerjali. Eżempji: Promozzjoni ta' ħiliet speċifiċi bħall-ħiliet tekniċi meħtieġa fis-settur tas-snajja', kapaċitajiet lingwistiċi, litteriżmu diġitali, skemi ta' mobilità u gwida għall-intraprendituri, edukazzjoni dwar l-intraprenditorija fl-iskejjel u l-universitajiet. Titjib tal-Ambjent Kummerċjali: dan jirrikonoxxi politiki innovattivi fuq livell reġjonali jew lokali li jippromwovu l-ftuħ u t-tkabbir ta' intrapriża, li jissimplifikaw proċeduri leġiżlattivi u amministrattivi għan-negozji kif ukoll li jimplimentaw il-prinċipju ta' "Aħseb fuq Skala Żgħira l-Ewwel" (Think Small First) favur l-intrapriżi ta' daqs żgħir jew medju. Eżempji: Miżuri li jiffaċilitaw l-aċċess għas-swieq tal-akkwisti pubbliċi għall-SMEs, li jnaqqsu l-burokrazija żejda, li jgħinu lil negozji żgħar fil-bidu tagħhom, li jgħinu fil-promozzjoni tal- potenzjal li jġibu magħhom l-innovazzjoni fit-teknoloġija tal- informazzjoni u l-komunikazzjoni (ICT) u l-e-business. Appoġġ għall-Internazzjonalizzazzjoni tan-Negozju: jirrikonoxxi politiki li jinkoraġġixxu intrapriżi u b'mod partikolari dawk ta' daqs żgħir u medju sabiex jibbenefikaw aktar mill-opportunitajiet offruti mis-swieq kemm ġewwa kif ukoll barra l-Unjoni Ewropea. Eżempji: Proġetti li jibnu, imantnu u jappoġġjaw kooperazzjoni kummerċjali internazzjonali, informazzjoni jew għodod ta' tqabbil, servizzi jew skemi ta' appoġġ li jgħinu lil SMEs joħorġu barra mill- pajjiż. Premju għall-Intraprenditorija Responsabbli u Inklużiva: dan jirrikonoxxi azzjonijiet reġjonali jew lokali li jippromwovu r- responsabbiltà soċjali tal-kumpaniji u prattiċi ta' negozju sostennibbli fil-qasam soċjali u/jew ambjentali. Din il-kategorija ser tirrikonoxxi wkoll sforzi li jippromwovu l-intraprenditorija fost gruppi żvantaġġati bħal persuni bla xogħol, persuni b'diżabilità jew persuni minn minoritajiet etniċi. Eżempji: Intrapriżi soċjali jew volontarji li jservu l-ħtiġijiet tas- soċjetà permezz tal-intraprenditorija. Il-proċess ta' għażla f'żewġ sezzjonijiet L-applikazzjonijiet għaż-żewġ sezzjonijiet iridu jaslu d-Dipartiment tal- Kummerċ, Lascaris, Valletta, sa mhux aktar tard mill-Ġimgħa 4 ta' Novembru 2011, indirizzati lil "Kumitat ta' Selezzjoni, Premjijiet Nazzjonali għal Appoġġ lill-Intrapiża". Għal aktar informazzjoni jew f'każ ta' xi diffikulta kellem lil: Amanda Salib Email – amanda.salib@gov.mt Tel – 25690310 Il-kriterji tal-għoti Hekk kif l-applikazzjoni titqies bħala eliġibbli biex tipparteċipa, tkun iġġudikata dwar il-merti intraprenditorjali tagħha. Jingħataw punti bbażati fuq il-kriterji li ġejjin: Oriġinalità u fattibilità: għaliex il-proġett huwa suċċess? X'inhuma l-aspetti innovattivi? L-impatt fuq l-ekonomija lokali: il-preżentazzjoni ta' figuri biex ikunu sostanzjati l-pretensjonijiet ta' suċċess. Titjib fir-relazzjonijiet bejn il-partijiet interessati lokali: aktar minn parti waħda interessata bbenefikat mill-implimentazzjoni ta' din l-inizjattiva? Għaliex kienu involuti u x'kien il-livell ta' parteċipazzjoni tagħhom? Premjijiet Ewropej għall-Intrapriża Nominazzjonijiet għall-Premjijiet Ewropej għall-Intrapriża L-applikazzjonijiet kollha li jiġu sottomessi fiż-żewġ sezzjonijiet, indipendentement jekk ikunux fost ir-rebbieħa tal-fażi nazzjonali tal- kompetizzjoni jew le, ser ikunu eliġibbli għal nominazzjoni biex jikkompetu fil-Premjijiet Ewropej għall-Intrapriża. Dawk li finalment jiġu innominati (massimu ta' tnejn f'żewġ kategoriji differenti) ikunu qed jaqblu u jaċċettaw li jirrapreżentaw lil Malta f'dan il-premju prestiġġjuż fuq livell Ewropew. Il-parteċipanti kollha li jkunu innominati mill-pajjiż tagħhom għall- Premjijiet Ewropej għall-Intrapriża jkunu mistiedna biex jipparteċipaw fiċ- ċerimonja tal-Premjijiet Ewropej għall-Intrapriża li tinżamm f'belt kapitali Ewropeja fl-2012. Kampanja fuq il-midja se tippubbliċizza n-nominati biex b'hekk jingħataw prominenza. Ikun hemm żewġ tipi ta' rebbieħa tal-premjijiet; ir-rebbieħa tal-premju fil-kategorija għall-implimentazzjoni kreattiva ta' prattiċi ta' intraprenditorija u rebbieħ ieħor ġenerali għall-Premju l-Kbir tal-Ġurija. Barra li jirċievu l-premju innifsu, ir-rebbieħa jkunu rikonoxxuti għall- kreattività tagħhom u l-implimentazzjoni ta' suċċess. Għalhekk ikunu f'pożizzjoni li jispiraw oħrajn billi jaġixxu bħala mudelli ta' eżempju fl- Unjoni Ewropeja kollha. Isiru attivitajiet fuq il-midja kemm fuq il-livell nazzjonali kif ukoll Ewropew biex ikun żgurat li r-rebbieħa jirċievu r-rikonoxximent li jixirqilhom fil-kostitwenzi tagħhom kif ukoll fuq il-midja ewlenin fl- Ewropa. In-Nominati ta' kull Pajjiż Massimu ta' żewġ applikazzjonijiet li jikkompetu għall-Premjijiet Nazzjonali għal Appoġġ lill-Intrapriża jistgħu jiġu innominati għall- Premjijiet Ewropej għall-Intrapriża billi jintbgħatu l-formoli ta' parteċipazzjoni lill-Kummissjoni Ewropeja fejn jiġu kkunsidrati massimu ta' 60 parteċipant fil-proċess tal-għażla. In-nominati ta' kull pajjiż ikunu mistiedna għaċ-ċerimonja tal-għoti tal- premjijiet fejn jitħabbru r-rebbieħa tal-kategoriji u r-rebbieħ tal-Premju l-Kbir tal-Ġurija. ----------------------- Premjijiet Nazzjonali għal Appoġġ lill-Intrapriża 2011 Premjijiet Ewropej għall-Intrapriża